﻿Fiziologia lui Brillat-Savarin și Gastronomicele lui Al. O. Teodoreanu Ioan MILICĂ Abstract The paper outlines the stylistic features of the gastronomical discourse professed by Al. O. Teodoreanu, a Romanian writer from the first half of the 20th century. The analysis is devoted to sketching the convergence between the Physiology of Taste, the celebrated work of Brillat-Savarin, and the feuilleton carried by Al. O. Teodoreanu, for almost four decades, in various journals and magazines. Teodoreanu's chronicles, comonly known as the gourmandises, are miniature mosaics of rich intertextual references, sententiae and comedy. They are akin to the Physiology of Taste in the sense that they profile an ideology of taste. Posthumously published in two volumes (The gourmandises, 1973; De re culinaria, 1977), Teodoreanu's gastronomical chronicles are the emblems of a skilled and vivid author who had the misfortune of being shadowed by the inequities of his time (the Great Depression, the authoritative regime of king Carol II, the Second World War and the instauration of communism). 169 În Istoria gustului, o lucrare de referin^ă coordonată de Paul Freedman, profesor de istorie la Universitatea Yale, nașterea gastronomiei133 este plasată la grani^a dintre veacurile al XVIII-lea și al XIX-lea. După Revolu^ia Franceză, arată Alain Drouard, semnatarul capitolului intitulat „Bucătari, exper^i gastronomici și gurmanzi” (2008: 263-299), aten^ia bucătarilor din marile case ale Vechiului Regim s-a îndreptat către noii îmbogă^i^i, ignoran^i în privin^a etichetei și elegan^ei la masă. Intrarea maeștrilor bucătari în serviciul marilor case burgheze a avut consecin^e lesne de intuit. Les nouveaux riches savurează rafinamentul, iar ceremonialul consumării preparatelor alimentare de calitate este preschimbat în cod al bunelor maniere. Masa la recent apărutele restaurante se transformă în obicei, degustările de mâncăruri alese sunt organizate aidoma spectacolelor, apar publica^ii cu profil gastronomic, orchestra^ia culinară acompaniază ceremonialul de salon, iar cina se reafirmă ca punct central al vie^ii în înalta societate. În această epocă de prefaceri multiple, bucătăria dobândește blazon, fiindu-i recunoscut un dublu statut, de artă și de știin^ă a preparării hranei de calitate superioară. În termenii lui Alain Drouard (2008: 264), gastronomia este interpretată ca mod de legitimare a unei noi ierarhii sociale. Marii maeștri ai bucătăriei franceze din zorii veacului al XIX-lea s-au bucurat de faimă. Preparatele lor au făcut deliciul protipendadei și au devenit subiecte de conversa^ie ori de articol de gazetă, iar căr^ile de bucate li s-au tipărit în edi^ii succesive și au dobândit notorietate interna^ională, prin traducerea în diverse alte limbi. În timp ce fantezia bucătarilor 133 „Termenul „gastronomie” a apărut pentru prima dată în 1800, în titlul unui poem al lui Joseph de Berchoux (1775-1838). Substantivul „gastronom” datează din 1803, iar adjectivul „gastronomic” din 1807. „Gastronomia” a intrat în Dictionnaire de l'Académie française în 1835.” (Drouard, în Freedman 2008: 263). 170 a sporit str ă lucirea venerabilei literaturi a re ^ etelor culinare, creativitatea elitei intelectuale a vremii a legitimat în spa^iul public un tip inedit de discurs, discursul gastronomic. Deși strâns legate, cele două tipuri de scriitură nu se confundă. Căr^ile unor maeștri bucătari precum Antoine Beauvilliers (1754-1817) sau Antonin Carême (1783-1833) rămân, în ciuda ocazionalelor ornamentări retorice presărate mai cu seamă în prefe^e, dedica^ii și introduceri, lucrări cu rol eminamente formativ, a căror menire este, în principal, aceea de a contribui la perfec^ionarea noilor artizani ai artei culinare. În aceste căr^i, discursul ceremionios are, așadar, rolul de a sublinia originalitatea bucătarului. Dacă Antoine Beauvilliers procedează ca un taxonom, începând prin a organiza preparatele conform proprietă^ilor lor comune și distinctive și sfârșind prin a le clasifica în familii, genuri și specii, Antonin Carême se inspiră din arhitectură și impune, între altele, celebrele pièces montées, complicate aranjamente și eșafodaje decorative menite să înfrumuse^eze bucatele alese și deserturile fine. Cu toate acestea, literatura culinară nu se îndepărtează de propriul ei obiect, rafinarea priceperii de a găti. Pe de altă parte, lucrări faimoase precum Fiziologia gustului (1825), operă a magistratului Jean Anthelme Brillat- Savarin (1755-1826), om de lume și de spirit, verișor al Doamnei Récamier, anun^ă moda literară a fiziologiilor și inovează stilistica discursului cu pretext culinar. Prin structură și stil, Fiziologia gustului reflectă existen^a câtorva particularită^i demne de men^ionat. În primul rând, se cuvine reliefată mizanscena pretins știin^ifică și enciclopedică a textului, subliniată chiar de titlu: Physiologie du goût, ou mèditations de gastronomie transcendante: ouvrage théorique, historique et à l'ordre du jour; dédié aux gastronomes parisiens, par un professeur membre de plusieurs sociétés littéraires et savantes. Autorul adoptă masca pedagogică și de autoritate a unui profesor, „membru al mai 171 multor societă^i literare și savante”, iar opera sa este catalogată drept o contribu^ie „teoretică, istorică și adusă la zi”. Hipertrofia retorică a știin^ificului se întemeiază pe re^etarul de uz curent al discursului savant: defini^ia, clasificarea, studiul de caz, citatul, expunerea, argumentarea ș.a. Astfel, gastronomia este definită ca știin^ă de sinteză cu resorturi antropologice134 și delimitată ca formă de cunoaștere „motivată de tot ceea ce ^ine de hrana omului”. Raporturile cu știin^ele surori sunt multiple: gastronomia stă în legătură cu istoria naturală, „prin clasificarea substan^elor alimentare”, cu fizica, „prin examinarea compozi^iei și calită^ii” lor, cu chimia, „prin diversele analize și descompuneri” cărora se supun alimentele, cu bucătăria, „prin arta de a pregăti mesele și de a le face plăcute gustului', cu nego^ul, „prin aflarea mijloacelor de a cumpăra cel mai bun produs posibil destinat consumului și de a vinde cât mai avantajos respectivul produs” și, în sfârșit, cu economia politică, „prin resursele pe care le taxează și prin mijloacele de schimb stabilite între na^iuni” (1842: 53-54). Totuși, medita^ia doctă este permanent contaminată cu elemente ludice, umoristice și parodice, iar ironia îngroașă tușele dramatice ale mizanscenei savante. „Profesorul” cultivă aforismul, anecdota, divaga^ia și faptul divers, iar elaboratele fibre ale discursului savant se topesc sub căldura antrenului pe care autorul îl dezvoltă în beneficiul cititorului și în complicitate explicită cu acesta. Urmând, în aparen^ă, canonul impus de scrierile unui Buffon sau Lavater, Fiziologia gustului marchează desprinderea inteligentă și subversivă de sub rigorile clasice ale enciclopedismului. Prin urmare, destabilizarea stilistică a discursului știin^ific servește unui ^el precis, și anume problematizarea unei ideologii a gustului. 134 Gastronomia „are în vedere ac^iunea alimentelor asupra moralului, imagina^iei, spiritului, gândirii, curajului și percep^iilor omului, fie că acesta este activ sau doarme, fie că se află în stare de veghe sau de repaus” (Brillat-Savarin 1842: 55). 172 În al doilea rând, pretextul culinar favorizează alcătuirea unei diorame realizate din unghiul moravurilor alimentare. Libertă^ile permise de eclectismul compozi^ional impun fiziologia ca cea mai cultivată specie a genului denumit literatură panoramică. Această formulă propusă de Walter Benjamin (Preiss/Stiénon 2012) eviden^iază că, în veacul al XIX-lea, prin literatura fiziologiilor, anatomiilor și patologiilor de tot felul, expresia literară află în deconstruirea discursului savant un filon bogat pentru între^inerea propriei vitalită^i. Prin urmare, erudi^ia fiziologului este activată într-un cadru ideologic distinct de cel al știin^elor și primește veșmântul stilistic al unui discurs reflexiv, agreabil și savuros. În sfârșit, Fiziologia gustului atestă emergen^a unei literaturi de moravuri care combină re^etarul savant al enciclopedismului iluminist cu ingrediente caracteristice bucătăriei obiceiurilor și tipurilor burgheze. Nu este greșit să afirmăm că, în plan conceptual, gustul este interpretat ca oglindă metonimică a pornirilor și deprinderilor omenești, iar precepte precum „Universul nu înseamnă nimic fără via^ă și tot ceea ce trăiește se hrănește”, „Destinele na^iunilor depind de felul în care acestea mănâncă” sau „Spune-mi ce mănânci, să-^i spun cine ești” accentuează în chip spiritual miza spectaculară a acestei estetici „ ș tiin ^ ifice” a gustului. Astfel integrat în galeria literaturii panoramice, discursul gastronomic ne apare ca montaj al unui spectacol, iar gastronomul, ca avatar al creatorului de reprezenta^ie. Cel pu^in aceasta pare a fi indica^ia de lectură codificată într-unul din prolegomenele aforistice ale Fiziologiei gustului: „A fi gurmand este un act al judecă^ii noastre, prin care acordăm preferin^ă lucrurilor plăcute gustului asupra celor ce nu au această calitate”. Func^ia principală a acestui discurs este de a forma gustul pentru bun gust și, din acest punct de vedere, gastronomul și bucătarul se completează reciproc. Prin 173 preparatele sale, maestrul bucătar educă sim^urile, prin discursul său, gastronomul conturează o ideologie a gustului. Reflectată în oglinzile celor două tipuri de scrieri, literatura culinară și discursul gastronomic, marea bucătărie franceză de la începutul secolului al XIX-lea apare ca sistem bazat pe triada bucătari – gastronomi – consumatori (Drouard, în Freedman 2008: 263), iar această moștenire a Revolu^iei Franceze și-a făcut sim^ită influen^a în întreaga Europă. În spa^iul cultural românesc, un prim moment de confluen^ă cu literatura marii bucătării franceze este pus în lumină, în Moldova mai ales, de activitatea culturală a scriitorilor pașoptiști. În 1841, împreună cu C. Negruzzi, Mihail Kogălniceanu tipărește, la „Cantora Foaiei Sătești” din Iași, o carte de „bucate exotice în Moldova lui Ștefan cel Mare” (Călinescu 1982: 175): 200 de re^ete cercate de bucate, prăjituri şi alte trebi gospodăreşti. Un an mai târziu, același Kogălniceanu publică o altă tipăritură, Almanah de învă^ătură ^i petrecere, în care cuprinde, sub titlul Aforisme pentru cei ce iubesc a mînca bine, preceptele lui Brillat-Savarin. Dacă adăugăm acestor ini^iative de înrâurire franceză și naturalizarea fiziologiilor135, observăm că insolitele experimente ale unora dintre scriitorii pașoptiști îmbogă^esc atât literatura bucătăriei cât și scrisul artistic. De altfel, până la mijlocul veacului al XIX-lea, în literatura română se consolidează un imaginar alimentar și bahic articulat în acord cu tiparele specificului regional. Scrieri precum ^iganiada136 (1812) lui Ion Budai- 135 Fiziologia provin^ialului este publicată de C. Negruzzi în paginile Daciei literare (1840), iar Fiziologia provincialului în Ia^i, o prelucrare realizată de Kogălniceanu după textul lui Pierre Durand (Eugène Guinot), Physiologie du provincial à Paris (1842), apare în Almanah de învă^ătură ^i petrecere pe anul 1844. 136 În acest „poemation eroi-comico-satiric”, grădina raiului, descrisă în „Cântecul a IX”, este un paradis alimentar à la paysanne, cu discrete infuzii târgove^ești, constituit din mâncăruri și preparate 174 Deleanu, Îndreptătorul be^ivilor137 (1832) al lui Anton Pann și altele transpun în câmpul fic^iunii tradi^ii culinare din marile regiuni istorice locuite de români. Mult mai aproape de realită^ile alimentare ale locuitorilor din ^ările române stau scrierile călătorilor străini și, dacă luăm ca reper prima jumătate a secolului al XIX-lea, constatăm că aceste lucrări constituie excelente surse de informare, prin bogă^ia de date furnizată. De pildă, un medic francez aflat la București în anii de dinaintea Revolu^iei de la 1848 descrie cu aten^ie obiceiurile valahilor din ^ara Românească și subliniază atât lipsa de rafinament gastronomic a boierilor munteni cât și precaritatea regimului de hrană al ^ăranilor. Schi^a lui Joseph Caillat, cititor al Brillat-Savarin, predominant ardelenești: „Râuri dă lapte dulce pă vale/ Curg acolo și dă unt păraie,/ ^ărmuri-s dă mămăligă moale,/ Dă pogăci, dă pite și mălaie!.../ O, ce sântă și bună tocmeală!/ Mânci cât vrei și bei făr' ostăneală.// Colea vezi un șipot dă rachie,/ Ici dă proaspătă mursă un izvor,/ Dincolea baltă dă vin te-îmbie,/ Iară căuș, păhar sau urcior/ Zăcând afli-îndată lângă tine,/ Oricând chieful dă băut î^i vine./ Dealurile și coastele toate/ Sunt dă caș, dă brânză, dă slănină,/ Iar' mun^ii și stânce gurguiate,/ Tot dă zahăr, stafide, smochine!.../ De pe ramurile dă copaci,/ Spânzură covrigi, turte, colaci.// Gardurile- acolo-s împletite/ Tot cu frip^i cârnăciori lungi, aioși,/ Cu plăcinte calde streșinite,/ Iar' în loc dă pari tot cârtaboși;/ Dară spetele, dragile mele,/ Sunt la garduri în loc de proptele.” (Budai-Deleanu 2011: 308-309). 137 În acest poem satiric, ca și în alte scrieri ale lui Pann, se observă un ceremonial papilar de factură balcanică: „Be^ivii de zăduf fug/ Și- n pivni ^ i la umbr ă sug,/ Pe lîngă cep se adun,/ Mezelicuri pe bu^ i pun,/ Urdă, brînz-ardei murat,/ Și alt orce e sărat,/ Cașcavale mai vîrtos,/ Că beau cu ele frumos.// Be^ivii șunca iubesc/ Și limbile le cinstesc/ Ghiudenurile le plac/ Ș-orice uscături se fac:/ Că din ele cînd îmbuc/ Poftă de vin le aduc,/ Pe la posturi mai vîrtos/ Cepe sărate frumos.” (Pann 1963/I: 66). 175 este o socioramă întocmită știin^ific tocmai pentru a eviden^ia contrastul dintre moravurile occidentale și cele orientale138. 138 În privin^a hranei de calitate, scrie medicul francez, se observă că boierii „mănâncă mult, dar sunt în general insensibili la delicatesele meselor noastre, în fa^a bucatelor rafinate [...]. Nu fac diferen^a între ceea ce noi considerăm o trufanda și un fel obișnuit de mâncare. Dacă aforismul lui Brillat-Savarin, animalele se hrănesc, omul mănâncă, este o realitate, atunci românii se află la începutul civiliza^iei. Noi ne orientăm apetitul spre alcaline, natura regimului lor, foarte animalic îi face să prefere acizii. De multe ori își încep mesele cu o ciorbă de orez udat cu o^et sau lămâie, act prevăzător care suplinește nevoia de suc gastric, ce are sarcina să dezintegreze o mare masă de came. Supa cu lămâie inlocuiește pastila de Arcet. Ei cunosc aproape toate felurile noastre de carne și de legume. Sarmaua, preparat turcesc, care constă într-un gogoloi de orez și carne de oaie învelită în foi de vi^ă de vie, apare foarte des pe mesele lor, ca și caviarul sărat sau proaspăt și iaurtul, lactat ușor și pu^in acru, de care turcii sunt foarte încânta^i și vor să-l mănânce împreună cu apele dulci ale Europei din vecinătatea Constantinopolului. Ei folosesc o legumă foarte întâlnită în Orient, aproape necunoscută de noi, adică bamele sau coarnele grecești, care în ^ara Românească se numește ca și în Egipt, bamă. Hreanul sălbatic stropit cu o^et și castrave^ii tăia^i se găsesc des pe mesele lor sub formă de salate. Până de curând fiecare boier își făcea pâinea în casă. Cea de la brutărie era acră și de o calitate inferioară. Obiceiul de a cumpăra pâine există numai în București. Pâinea care se cumpără în acest oraș este destul de bună, pentru că folosește grânele după o metodă germană. Fructele sunt mâncate dupa coacerea lor și se consumă mai ales o cantitate mare de pepeni galbeni și verzi. ^ăranii sunt foarte sobri. Felul lor principal, care înlocuiește pâinea, este mămăliga fiartă, folosind mălai ce se presară în apă împreună cu sarea [...] În afară de mămăligă, ^ăranul are linte, fasole. În zi de sărbătoare adaugă o bucată de pastramă, carne de bou sau de bivol sărată și uscată la soare. În casele boierilor se prepară mămăliga cu 176 În ciuda referin^elor alimentare și culinare mai mult sau mai pu^in detaliate, textele literare și scrierile călătorilor străini din prima parte a secolului al XIX-lea oferă un tablou incomplet. O istorie a bucătăriei românești și, implicit, o istorie a gusturilor autohtone, se cuvine înfă^ișată mai cu seamă prin trimiteri la scrierile și tipăriturile cu profil culinar, însă re^etarele și căr^ile de bucate alcătuiesc un capitol insuficient studiat, după cum observă cu îndreptă^ire Gheorghe Chivu (2012: 304-311). Așadar, ni se pare util să punctăm câteva dintre momentele-cheie ale constituirii unei literaturi culinare românești și să observăm că un discurs gastronomic propriu-zis se conturează abia în prima jumătate a secolului al XX-lea, prin activitatea publicistică a lui Al. O. Teodoreanu (1894-1964), scriitor spiritual, gastronom cu har și victimă a prigoanei comuniste. Să ne raportăm mai întâi la formare literaturii culinare românești. Din câte știm până acum, cel mai vechi manuscris al unei căr^i de bucate datează de la mijlocul secolului al XVIII- lea. Conform descrierii din studiul introductiv al Chrestoma^iei lui M. Gaster, manuscrisul „con^ine o nomenclatură bogată de erburi, vinuri, numiri de animale și expresiuni tehnice ce rar se întâlnesc într-o altă carte” (Gaster 1891/I: LXXXII). Această „Carte întru care să scriu mâncările de pește i raci, stridii, melci, legume, erburi și mâncări de sec și de dulce dupre orânduiala lor”139 demonstrează că, cel pu^in în epoca fanariotă, bucătăria occidentală era cunoscută și gustată la lapte și zahăr. Poporul simplu mănâncă de multe ori porumb fiert.” (Bușă 2010/VI: 521). 139 A se vedea O lume într-o carte de bucate. Manuscris din epoca brâncovenească, edi^ie de Ioana Constantinescu, studiu introductiv de Matei Cazacu, Editura Funda^iei Culturale Române, București, 1997. 177 por^ile Orientului140. Mai mult decât atât, trecerea în revistă a Catalogului manuscriselor române^ti alcătuit de G. Ștrempel probează că obiceiul de a însemna re^ete culinare și gospodărești este de dată mai veche, însă o literatură culinară propriu-zisă apare abia în prima parte a secolului al XIX-lea, când re^etele apar din ce în ce mai frecvent în manuscrise141, în paginile publica^iilor periodice și în volume tipărite. Perioada de maturitate a acestei literaturi este atinsă în veacul trecut, odată cu apari^ia primelor căr^ilor de bucate întocmite după toate regulile artei culinare de maeștri ai bucătăriei precum Sanda Marin, Nicolae Olexiuc ș.a. Tot până la mijlocul secolului al XX-lea se conturează și un discurs gastronomic distinct de literatura bucătăriei, iar părintele acestui gen de discurs este Al. O. Teodoreanu. Faima acestui scriitor s-a ^esut mai cu seamă în jurul reputa^iei de bon viveur și de neobosit călător pe tărâmurile de legendă ale boemei. Călinescu (1982: 776-779) îl consideră pastișor iscusit, umorist în tonuri caragialești, parodist cu repertoriu bogat și „gastronom și oenolog luminat”. Stilul său cu specific moldav, observă criticul, are o savoare nedefinită și trădează o cultură literară care, fără a părea întinsă, este temeinică. Caracterizarea, în esen^ă adecvată, împrumută și din coloritul sprin^ar al burlescului boem. În concep^ia lui Călinescu, opera lui Păstorel e un caleidoscop de mâncăruri și de băuturi, o grădină a deliciilor oferite de ospe^e și chefuri de pomină. Unele dintre versuri „sunt scrise într-o stare de veselie excesivă”, altele sunt rime de chefliu sau trădează extravagan^e 140 A se vedea și Radu Lungu, Ospe^e domne^ti ^i boiere^ti în Moldova ^i Valahia, Editura Paideia, București, 2013. 141 Câteva manuscrise de până la mijlocul veacului al XIX-lea includ re^ete culinare (2, 1139, 2881). Tot din perioada men^ionată datează și două căr^i de bucate, respectiv ms. 2964 (Me^terul bucătariu) și ms. 4139 (o culegere cu 94 de re^ete). 178 suprarealiste. Din ce galerie face parte acest portret schi^at în două tușe (rafinament expresiv și exuberan^ă dionisiacă)? Eclectismul stilistic îl recomandă pe Al. O. Teodoreanu ca scriitor modernist. În Hronicul măscăriciului Vălătuc, pe tulpina genului burlesc, impus în literatura universală de capodopere precum Povestirile din Canterbury ale lui Geoffrey Chaucer, Gargantua ^i Pantagruel de François Rabelais, nemuritorul Don Quijote al lui Cervantes sau paleta orientală de povestiri avându-l ca erou pe Nastratin Hogea, este grefat altoiul viguros al intertextului parodic. În romanul celuilalt Teodoreanu, retorica protocolară a scrisului cronicăresc142 sau eposul sadovenian143 sunt supuse unei ample opera^ii de subminare și destructurare, miza parodicului fiind dublă: pe de 142 În povestea cumplitului „Trașcă Drăgulescul”, scriitorul imaginează, prin recurs parodic la letopise^ul lui Grigore Ureche, un fălos personaj din stirpea lui ^epeș Vodă, vestit în toată ^ara Românească. Când îl „urmează” pe vornicul Ureche, scriitorul e solemn: „Fost-a Trașcă Drăculescul, urmaș Vlad Dracului ^epeș Voevod, om aprig, îndărătnic, dar neîmpetrit, de Dumnezeu temător și păzitor al celor lumești și duhovnicești rânduieli.” (Teodoreanu 1928: 123). Alteori, așa cum se întâmplă în istoria nemaipomenită a neobositului „Kostăchelu”, scriitorul îl „urmează” pe Neculce: „S-ar hi gânditŭ Dumitrașco-Vodă, de-ar hi avutŭ minte-n capŭ, da' se vede că numai drojdie de băutură avea, că dacă și-au vândutŭ elŭ femeia, și-a vinde Greculŭ și sufletulŭ, de l-ar putea scoaten de-n trupŭ și pune-n palmă, știutŭ fiindŭ că omulŭ hicleanŭ și lacomŭ slugă credincioasă n-a hi, ce precumŭ ^ie pre al^ii î^i vinde și pre tine te-a vinde cândŭ altulŭ mai multŭ ar da.” (Teodoreanu 1928: 152). 143 Iată incipitul la Spovedania Iancului: „Mare meșter la snoave și taclale mai era Conu Manolache Albescul și neuitate nop^i am petrecut în primitorul lui conac de la Chioaia. Adesea ne prindeau zorii în cerdacul dinspre livadă, unde privighetorile care se întreceau cu broaștele din iazul Mucului, scormoneau cine știe ce dulci și îndepărtate amintiri în sufletul încercat al bătrânului Moldovan.” (Teodoreanu 1928: 6). 179 o parte, se pune în lumină afinitatea cu emblemele literare ale toposului moldovenesc, pe de altă parte, se atestă crearea unei distan^e fa^ă de acestea. Din acest punct de vedere, Al. O. Teodoreanu procedează asemenea scriitorilor din prima jumătate a veacului al XIX-lea, când se decanta în retortele literaturii substan^a nouă a fiziologiilor, nefiind lipsit de importan^ă să constatăm că spiritul critic al scriitorilor pașoptiști din Moldova, reliefat prin ironie, pastișă, satiră și umor, se reflectă în oglinda estetismului decandent al lui Al. O. Teodoreanu144. Cronicile gastronomice pun și mai clar în prim plan fantezia și versatilitatea stilistică a scriitorului. Considerate mai întâi ca bijuterii menite să probeze faima de gurmand și fin degustători de licori a unui scriitor consacrat, respectivele giuvaieruri s-au preschimbat în scrieri de subzisten^ă, după ce autorul lor a fost trecut prin furcile persecu^iei și deten^iei comuniste (Pîrjol 2011: 18-26). Adunate postum în volume (Gastronomice, 1973; De re culinaria, 1977), însemnările și articolele cu pretext culinar compun - dacă se iau ca repere vremurile de cumpănă (marea criză economică dintre 1929 și 1933, regimul autoritar al regelui Carol al II-lea, cel de-al doilea război mondial, instaurarea comunismului în România) în care au fost publicate – un singular și aproape neverosimil foileton de erudi^ie și bun – gust. Autorul scrierilor avea, de bună seamă, conștiin^a contrastului dintre luxurian^a universului reprezentat în plan discursiv și vitregiile din anii de dinaintea și de după cel de-al doilea război mondial, aspect pe deplin dovedit de următorul comentariu: „Pe vremurile acestea de restriște, șomaj și lipsuri de tot felul, cînd pînă și pînea noastră cea de toate zilele a luat 144 A se vedea, în sprijinul acestei observa^ii, eseul critic al lui Doris Mironescu, „Craii lui Păstorel. De la savoir vivre la savoir mourir”, Timpul, an IX, nr. 117, septembrie 2008, p. 16-17. 180 culoarea mizeriei (neagră), înscrierea unei asemenea rubrici programatice în paginile unei reviste literare apare, la prima vedere, ca o blamabilă absurditate, dublată de o forte-doză de indelicate^ă. Să faci analiza chimică a sosului rèmoulade sau ravigote, să descrii cu amănunte cum se prepară un salmis de fazan sau un sitar à la chasseur, să întîrzii în comentarea succesiunii vinurilor la o masă de amatori, cînd invalizi de război de-abia găsesc un pumn de fasole să-l arunce în oala în care fierbe apă chioară și cînd intelectuali de seamă nu riscă să comande o cafea turcească înainte de a-și pipăi de două ori buzunarele în care suflă vînt, ar constitui un inconștient și periodic sadism grafic, de care eu unul nu mă simt capabil. Prin urmare, nu re^ete de mîncări va găsi cetitorul în această rubrică” (Teodoreanu 1977: 9). Prin plasarea în dezacord fa^ă de cotidian145, cronicile gastronomice devin mizanscene și embleme ale unei altfel de lumi, o lume a cuvintelor spirituale și a referin^elor livrești, o lume dominată de imagina^ia și erudi^ia cronicarului, o lume stăpânită doar de retorica fastuoasă a abunden^ei. Ca și în savanta fiziologie a lui Brillat-Savarin, în foiletonul gastronomicelor lui Al. O. Teodoreanu se conturează o dioramă în care primează reflec^iile asupra gustului. Când și când, autorul se pogoară în concret, pentru a cizela și mai bine basorelieful considera^iilor asupra gustului. Într-o schi^ă intitulată Gările noastre, după ce elogiază bucătăria și vinurile de soi cu care se mândresc francezii din Dijon, gastronomul execută un plonjon satiric în real: „Despre toate acestea vorbeam cu amicul meu francez în încăperea sordidă care servea de restaurant unei gări de capitală de ^inut românesc, înconjurată de podgorii vestite. Nouri de muște se 145 Cronicile publicate în presa comunistă, cu voie de la cenzură, intrigă prin lipsa lor de rezonan^ă cu ritmurile cotidianului, trăsătură rareori observabilă în textele publicate în anii anteriori celui de-al doilea război mondial. 181 abăteau asupra galantarului cu geamuri murdare, de unde chelneri soioși și ostili ridicau felii de salam uscat și alte scârbe, pentru a le servi apoi, într-o veselă respingătoare, clien^ilor resemna^i. Fe^ele de masă și farfuriile leproase îndreptau spre greva foamei și apetitul cel mai robust (...). În pahare groase, din sticlă ordinară, verzuie, ni s-a servit o băutură fantezistă, făcută din struguri, e drept, dar care aducea cu vinul cam cît aduce cantalupul cu bicicleta și bicicleta cu revolverul.” (Teodoreanu 1977: 16). Alteori, ceremonialul culinar și eticheta la masă fac obiectul unor schi^e umoristice memorabile (Instantanee, Teodoreanu 1977: 120-122) sau prilejuiesc legiferări urzicătoare (^inuta, Teodoreanu 1977: 109-111) ce rezonează cu vechile manuale de moravuri și bune maniere, precum Hristoitia lui Anton Pann (1963/I: 139-151). Verva și cunoștin^ele enciclopedice ale gastronomului imprimă crochiurilor un aspect mozaicat. În cultura română, precursorul notabil al acestei maniere erudite de a scrie este Alexandru Odobescu. Falsul său tratat de vânătoare, Pseudokynegetikos (1874), fusese bine primit de Eminescu146, 146 „Lucrul muziv sau mozaicul e genul acela de pictură care cearcă a imita, prin bucă^i de marmură, de piatră colorată, de sticlă sau de lut ars, colorile naturei. La lucrări de o simetrie geometrică sau unde acele erau menite de-a fi văzute de departe, bucă^ile puteau fi mai mari, fără a prezenta ochiului asprimi în trecerile de la umbră la lumina, şi vice-versa; la picturi însă menite să fie privite de aproape, bucă^ile mineralice înfă^işau puncte colorate şi erau numai de grosimea unui ac. Artistul îşi taie din sticlă şi din marmură ^inte de grosimea indicată, acopere o placă de metal c-un fel de aluat (care uscat devine vârtos ca piatra) şi, pe când e moale încă, el schi^ează desemnul său şi apoi înfinge ^intele de colori una lângă alta, des şi într-un amestec hotărît de mai nainte. O pictură în puncte de marmură, un fel de broderie în piatră; ci pe când la broderia comună colorile deosebite sunt reprezintate printr-un fir deosebit, la mozaic fiecare împunsătură cere un alt ac. După ce placa era pe deplin lucrată şi uscată, suprafa^a se netezea şi i se da o poleitură care te 182 el însuși adept, pe terenul gazetăriei, al textului-mozaic. Stilul acestor orchestra^ii verbale este, după notează Călinescu, savuros, dar ce ingrediente dau textelor savoare expresivă ? Din punct de vedere structural, textele sunt crea^ii realizate asemenea ingenioaselor pièces montées și au o construc^ie multistratificată, dezvoltată prin aranjarea meșteșugită a diverselor secven^e care alcătuiesc întregul. În centrul eșafodajului discursiv se află mai mereu o scenetă și/ sau o re^etă pe care autorul le prezintă cu umor. În unele montaje, scenariul este configurat ca povestire sau ca amintire. Textele în care sunt înșirate istorii cu tâlc ale alimentelor și băuturilor (Sarmalele, Teodoreanu 1977: 67-71; De la bobi^ă până la pahar, Teodoreanu 1973: 78-81) se solidarizează cu cele în care trecerea timpului este fixată din unghiul subiectiv al amintirilor, caz în care autorul mizează pe poten^ialul confesiunii (Bufet rece, Teodoreanu 1977: 74-78). De altfel, memorialistica și epistolarul (Cartofii prăji^i, Teodoreanu 1977: 52-53; Răspunsuri cetitorilor, Teodoreanu 1977: 183-184) sunt substan^e literare frecvent uzitate în prepararea delicateselor textuale. Aceste registre ale intimită^ii, fie genuine, fie imaginare (Pârjoale moldovene^ti, Teodoreanu 1973: 9-10; Gratinaj, Teodoreanu 1973: 59-60), facilitează, prin înlăn^uirea de secven^e memorabile, realizarea unei panorame a gustului. De multe ori, în centrul scenariului se află un loc emblematic. Creator al unei dense geografii culinare, Păstorel Teodoreanu zugrăvește cu erudi^ie spectacolul specificului regional. În cronicile din perioada interbelică, geografia sa face să crezi că întregul tablou a crescut în piatră şi nu ar fi făcut de mâni omeneşti. Difficiles nugae. A înfige o singură ^intă colorată pe răbdătoarea hârtie nu e nimic, dar a le aşeza cu acea profuziune cu care o face autorul căr^ii ΨΕΥ∆Ο-ΚΥΝΗΓΕΤΙΚΟΣ, cu vremea devin nimicuri foarte grele.” (Eminescu 1980/IX: 106) 183 culinară are dimensiuni globale. În textele datând din perioada comunistă, sub presiunea cenzurii, scriitorul se mărginește la călătorii papilare prin regiunile istorice românești. Vitalitatea stilistică a scrierilor scade, iar peisajele creionate capătă, în ciuda tonului glume^, contururi stereotipice: Moldova este ^ara borșurilor, sarmalelor și pârjoalelor, Ardealul e patria cârna^ilor și afumăturilor, iar în ^ara Românească s-au așezat micii, păstrămurile și ciorba de burtă. Pe alocuri, cronicarul cochetează mali^ios cu neputin^ele expresive ale limbii de lemn: „În zilele noastre, cînd ideea păcii se înrădăcinează tot mai adînc și mai temeinic în cugetul omenesc, sătul de războaie, și cînd nici armurile nu-și mai află loc decît în muzee, întrecerile din sînul aceluiași popor, ca și acele interna^ionale, se desfășoară pe alte planuri. Știin^a, literatura și frumoasele arte sînt astăzi îndeletnicirile care conferă cununa de laur.” (Însemnări despre vinurile noastre, Teodoreanu 1973: 163). Câtă deosebire între „ieri” și „azi”! Alte locuri emblematice sunt decupate din geografia urbană a gurmanzilor și gentilomilor paharului: restaurantul, cârciuma, bucătăria ori salonul. Și această clasă de toposuri gastronomico-literare suferă, în timp, deformări dictate de cenzură. În cronicile târzii, publicate în „Glasul patriei”, restaurantul și salonul sunt înlocuite cu spa^ii ideologizate: alimentara (Într-o alimentară, Teodoreanu 1977: 263-266), localul („Delta” de pe B-dul Magheru, Teodoreanu 1977: 267- 269) și pia^a (Pia^a mare, Teodoreanu 1977: 258-262). Spa^iile intime și luxuriante ale universului burghez sunt înghi^ite de spa^iile urieșești destinate oamenilor muncii. Și retorica plenitudinii este diferită. Idiosincraziile gastronomice ale topografiei burgheze dispar și cedează locurile de onoare altor cornuri al abunden^ei, raftul, galantarul și vitrina, prezentate sacadat, mecanic și neconvingător. În cronicile gastronomice nu se schimbă doar vremurile și locurile, ci și oamenii. Textele din perioada interbelică 184 creionează sociorame fascinante, cu personaje atent individualizate: maeștri bucătari, proprietari de restaurante, figuri ale protipendadei, tipuri memorabile ale clientelei stilate sau, dimpotrivă, lipsite de fine^e ș.a. Această lume între^ine o cultură a dialogului cu miez și apreciază ceremonialul culinar, iar gastronomul simte și caută cu însufle^ire pulsa^iile acestei vie^i sociale. După război, vivacitatea lumii pictate în cronici este frecvent mimată sau fabricată, iar cronicarul pare a prefera din ce în ce mai mult tovărășia bătrânului prieten Costache, un as al bucătăriei, izolat în palatul de mărgean al modestei sale locuin^e. Între axele de construc^ie ale montajului textual (timp, loc, personaje) se întinde bogata ^esătură intertextuală de care autorul se folosește pentru a împodobi scenariile create. Abunden^a de referin^e livre^ti este o constantă a scrisului lui Păstorel. Funda^ia enciclopedică a cronicilor favorizează regizarea unui spectacol complex de citări, aluzii, comentarii și șarje polemice delicioase. Urmându-l, de pildă, pe Flaubert, celebrul creator al Dic^ionarului de idei primite de-a gata, Al. O.Teodoreanu făurește un minilexicon147 gastro-literar, fantezist și comic, și nu e greșit să apreciem că însemnările Din carnetul unui gastronom prefigurează cunoscutul Dic^ionar onomastic al lui Mircea Horia Simionescu. Ocazional, ^esătura textuală are broderii clasice, cronicărești (Teodoreanu 1973: 79), ca-n Hronicul măscăriciului Vălătuc, ori vesele imprimeuri proustiene (Teodoreanu 1977: 75). Din arhitectura cronicii gastronomice nu lipsesc formulele senten^ioase. Cultivarea aforismelor148 și 147 Iată câteva exemple din domeniul potabilelor: „Vinul: un capriciu al naturii; Apa: o eroare; Laptele: o necuviin^ă” (Teodoreanu 1977: 300-301). 148 Cronicarul invocă în mod repetat unele din preceptele ce prefa^ează Fiziologia gustului. 185 proverbelor149 configurează o scenografie gnomică circumscrisă strategiilor de poten^are a comicului. Vorba de duh este o emblemă a comediei umane și un etalon al calită^ii spectacolului. Cerute de savoarea comică a textelor, inova^iile se manifestă frecvent. Autorul naturalizează în chip convenabil maxime latinești („Primum bibere, deinde philosophari!”), latinizează sonorită^i neaoșe („^pri^us ^pri^um invocat!”) sau distilează sensurile în^elepciunii populare (Cînd doi î^i spun că nu ești beat, du-te și te îmbată; Nici ulciorul nu merge de multe ori la apă; Bate fierul cînd e cald și bea șpri^ul cînd e rece), dar, cel mai adesea, este el însuși maestrul bucătar al unor preparate aforistice de bun gust150. Dimensiunea comică a cronicilor gastronomice este incontestabilă și pune în lumină amploarea spectacolului de caractere, situa^ii și replici savuroase. Anecdota151, povestirea în ramă152, re^eta versificată153 și dialogul rimat154 sunt adesea 149 „Nu suferea prietenul meu Costache nici cea mai mică obiec^ie asupra unei mîncări de el gătită, în schimb nu s-a pomenit să fi gustat el vreo mîncare ieșită din altă mînă, fără să-i găsescă vreun cusur, cît de micu^. Dar se întîlnește tusea cu junghiul și tot sacul își găsește petecul.” 150 Din inventarul de însemnări gastronomice extragem câteva mostre: „Războiul e un fenomen social, în timpul căruia se mănîncă prost; În sfînta împărtășanie apa nu figurează; Oamenii care cetesc în timpul mesei nu digeră ceea ce cetesc și nu pricep ceea ce mănîncă; Sunt oameni care își închipuie că pentru a mînca bine e suficient să ai stomah și bani: Se înșeală: trebuie să ai și cap” (Teodoreanu 1977: 299-309). 151 „Oul lui Columb” (Teodoreanu 1973: 15-17). 152 „Al. O. Teodoreanu ne vorbește despre: bucătărie, vinuri și literatura română” (Teodoreanu 1977: 214-217). 153 „Friptură de hulub” (Teodoreanu 1973: 175-176). 154 „- Nu luăm o gustărică ?/ - Cum dorești mata, Costică !/ - Am pelin de la Iordache./ - Să-l cercăm pre el, Costache.” (Raci în bere, Teodoreanu 1973: 48). 186 incluse în regia scenetelor, iar jocurile de limbaj au desfășurare somptuoasă. Resursele predilecte ale ludicului sunt calamburul155, analogia156 și comentariul157. Cele trei dominante ale stilului savuros - intertextualitatea, senten^iozitatea și apeten^a comică – asigură unitatea expresivă a operei lui Al. O. Teodoreanu. Atât crea^ia literară cât și foiletonul gastro-literar oferă multiple mărturii despre fine^ea unui estet cu care timpul nu a avut răbdare. 155 „Tineretul actual însă se îngrămădește de preferin^ă (...) du côté de chez Schwein”, 156 Analogia muzică – gastronomie dezvoltă înflorituri stilistice în mai multe texte: „Între grătar și partitură” (Teodoreanu 1977: 38), „Mâncări estivale” (Teodoreanu 1977: 185), „Restaurantele capitalei” (Teodoreanu 1977: 244). 157 „Ciuperca” (Teodoreanu 1973: 28). 187 Bibliografie Brillat-Savarin, Anthelme, 1842, Physiologie du goût, ou mèditations de gastronomie transcendante: ouvrage théorique, historique et à l'ordre du jour; dédié aux gastronomes parisiens, par un professeur membre de plusieurs sociétés littéraires et savantes, Paris, Charpentier, Libraire- Éditeur Budai-Deleanu, Ion, 2011, Opere. ^iganiada. Trei viteji. Scrieri lingvistice. Scrieri istorice. Traduceri, edi^ie de Gheorghe Chivu și Eugen Pavel, Academia Română, Funda^ia Na^ională pentru Știin^ă și Artă, București Bușă, Daniela (coord.), 2010, Călători străini despre ^ările române în secolul al XIX-lea, serie nouă, volumul VI (1852-1856), Editura Academiei Române, București Călinescu, George, 1982, Istoria literaturii române de la origini pînă în prezent, edi^ia a doua, București, Editura Minerva Chivu, Gheorghe, 2012, „Căr^ile de bucate, un izvor lexicografic insuficient exploatat”, în Limba română, anul LXI, nr. 3, iulie-septembrie 2012, p. 304-311, Editura Academiei Române, București. Eminescu, Mihai, 1980, Opere, vol. IX, Publicistică, 1870-1877, „Albina”, „Familia”, „Federa^iunea”, „Convorbiri literare”, „Curierul de Ia^i”, Editura Academiei R.S.R., București Freedman, Paul (coord.), 2008, Istoria gustului, traducere în limba română de Raluca Popescu, Mădălina Tureatcă și Andra Stoica, București, Editura Vellant Gaster, M., 1891, Chrestoma^ie română, 2 vol., F.A. Brockhaus, Leipzig, Socec & Co., București Mironescu, Doris, 2008, „Craii lui Păstorel. De la savoir vivre la savoir mourir”, Timpul, an IX, nr. 117, 9 septembrie 2008, p. 16-17 188 Pann, Anton, 1963, Scrieri literare, 3 vol., edi^ie de Radu Albala și I. Fischer, Editura pentru Literatură, București Pîrjol, Florina, 2011 „Destinul unui formator de gusturi. De la savoarea „pastilei” gastronomice la gustul fad al comunismului”, în Revista Transilvania, nr. 12/2011, număr disponibil la adresa electronică http://revistatransilvania.ro/nou/ro/anul-editorial- 2011/cat_view/45-anul-editorial-2011.html Preiss, Nathalie, Stiénon, Valérie (ed.), 2012, „Croqués par eux-mêmes. La société à l'épreuve du panoramique”, Interférences littéraires/Literaire interferenties, nr. 8, mai 2012, revistă disponibilă la adresa electronică http://interferenceslitteraires.be/sites/drupal.arts.kuleuv en.be.interferences/files/illi8completeissue.pdf Ștrempel, G., Catalogul manuscriselor române^ti, vol. I, 1978; vol. II, 1983; vol. III, 1987; vol. IV, 1992, București, Editura Știin^ifică și Enciclopedică Teodoreanu, Al. O., 1928, Hronicul măscăriciului Vălătuc, București, Editura Cartea Românească Teodoreanu, Al. O., 1973, Gastronomice, edi^ie de Grigore Damirescu și Valentin Borda, prefa^ă de George Muntean, București, Editura pentru Turism Teodoreanu, Al. O., 1977, De re culinaria, edi^ie de Rodica Abrudan Pandele și Aristi^a Av 189